V Bratislave vlastní extenistka niekoľko nehnuteľností. Býva však iba v jednej. Na relax si kúpila dom na Záhorí. Zariadila sa ho podľa vlastného vkusu.
Nedávno mala so svojou milovanou chatou patálie. Lupiči si totiž vybrali jej objekt za terč a vyplienili jej ju. Bývalá športovkyňa vtedy ležala v nemocnici a čakal na pôrod. Zlodeji jej odcudzili gril, bazénovú techniku a nábytok za takmer sedem tisíc eur. Na pozemok sa dostali cez plot, ktorý zdieľa so susedom. Nepríjemná správa zastihla Dominiku Cibulkovú (32) vtedy v nemocnici: "Momentálne prežívam najkrajšie obdobie v živote a chcela by som sa s vami o tieto pocity podeliť, sú však ľudia, ktorí sa neštítia naozaj ničoho. Takže dnes by som vás chcela výnimočne poprosiť o pomoc," napísala Dominika. Chatu má vo vlastníctve už roky. Zveľaďovala ju počas tehotenstva. Avšak užívať si ju mohla až keď dokúpila chýbajúci nábytok.
Rozkvitnuté stromy a štýlový bazén
Dominika podľa katastra kúpila rodinný dom, keď mala 19 rokov. Nachádza sa v malej dedine Plavecké Podhradie, iba 45 minút od Bratislavy. Na skok od jej chalupy stojí renesančný kaštieľ, v okolí je Plavecký hrad či Plavecká jaskyňa, a samozrejme, krásna príroda. Chalupa s pozemkom s rozlohou 1 133 štvorcových metrov sa však za ostatné mesiace zmenila a dostala nádych takmer až dovolenkovej destinácie. Premenou prešiel najmä exteriér. Prvé, čo udrie všetkým do očí, je štýlovo vybudovaný bazén. Nehanbila by sa za neho žiadna svetová celebrita.